รัฐบาลไทย-ข่าวทำเนียบรัฐบาล-สร้างสรรค์สังคมไทย ห่างไกลอัลไซเมอร์ ครั้งที่ 11
วันพุธที่ 26 กุมภาพันธ์ 2563
สร้างสรรค์สังคมไทย ห่างไกลอัลไซเมอร์ ครั้งที่ 11
สร้างสรรค์สังคมไทย ห่างไกลอัลไซเมอร์ ครั้งที่ 11
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS)ร่วมกับมูลนิธิโรคอัลไซเมอร์แห่งประเทศไทยจัดกิจกรรมงาน“สร้างสรรค์สังคมไทย ห่างไกลอัลไซเมอร์ ครั้งที่ 11” ในวันอาทิตย์ที่ 23 กุมภาพันธ์ 2563 เวลา 08.00 - 17.00 น. ณ ห้องคริสตรัล บอมรูม โรงแรมตวันนา ถนนสุรวงศ์ กรุงเทพฯ
ดร.นเรศ ดํารงชัยผู้อํานวยการศูนย์ความเป็นเลิศด้านชีววิทยาศาสตร์ กล่าวว่า “ทีเซลส์(TCELS)เล็งเห็นถึงความสําคัญของการลดความเหลื่อมล้ําในสังคมไทยตามนโยบายรัฐบาล การอบรมครั้งนี้ เพื่อให้ผู้สูงอายุได้ทราบถึงการดูแลตนเองให้ห่างไกลอัลไซเมอร์ โดยปีนี้เป็นปีที่ 11 ที่ได้ดําเนินงานร่วมกับทางมูลนิธิโรคอัลไซเมอร์แห่งประเทศไทย เป็นอีกหนึ่งกิจกรรมที่ช่วยเหลือสังคมเพื่อให้เกิดประโยชน์สูงสุดแก่ผู้สูงอายุ โดยเฉพาะบทบาทในการช่วยลดความเสี่ยงในการเกิดโรคอัลไซเมอร์ ทีเซลส์ได้ร่วมดําเนินการร่วมกับทางมูลนิธิโรคอัลไซเมอร์แห่งประเทศไทยอย่างต่อเนื่อง สนับสนุนการดําเนินงานในส่วนนี้ โดยเฉพาะเรื่องการดูแลด้านสุขภาพของผู้สูงอายุอย่างทั่วถึง ซึ่งเป็นการเตรียมความพร้อมของประเทศไทยในการเข้าสู่สังคมผู้สูงอายุ”
“การอบรมเชิงปฏิบัติการครั้งนี้ ดําเนินการภายใต้“โครงการสังคมไทยห่างไกลอัลไซเมอร์เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก: กิจกรรมอบรมเชิงปฏิบัติการสร้างสรรค์สังคมไทยห่างไกลอัลไซเมอร์”การอบรมครั้งนี้ มีวัตถุประสงค์เพื่อให้ผู้สูงอายุได้ทราบถึงการดูแลตนเองให้ห่างไกลโรคอัลไซเมอร์ โดยได้รับเกียรติจากวิทยากรผู้ทรงคุณวุฒิ ผู้เชี่ยวชาญจากหลายสาขามาร่วมงานกิจกรรมในครั้งนี้ด้วย”
“งานกิจกรรมครั้งที่แล้ว (สร้างสรรค์สังคมไทย ห่างไกลอัลไซเมอร์ ครั้งที่ 10) ที่ผ่านมา ทีเซลส์ (TCELS) ร่วมกับทางมูลนิธิฯ ได้เปิดตัวแอปพลิเคชัน (Application) “MEMO GAMING”ซึ่งเป็นแอปพลิเคชันที่ช่วยฝึกสมองด้านความจํา ผ่านตัวการ์ตูนเพิ่มสีสันในการสื่อสารให้เกิดความเข้าใจได้ง่ายขึ้น ให้ทุกท่านได้ออกกําลังสมองสําหรับไฮไลท์ปีนี้พบกับการเปิดตัวApplication “Calcool Gaming” ครอบครัวหมากรุกสนุกคิดเกมฝึกสมองด้านความจํา เป็นการออกกําลังสมอง ลดความเสี่ยงในการเกิดโรคอัลไซเมอร์ อาทิเกมฝึกคํานวณ, เกมสมการผลไม้แสนกล และเกมปริศนาเรขาคณิตสามารถดาวน์โหลดผ่านPlay Store ในระบบ Android และ App Store ในระบบ iOS Calcool ค้นหาคําว่า “Calcool Gaming””
“ไฮไลท์พิเศษสุด สําหรับผู้สูงอายุที่เล่นแอปพลิเคชันไลน์ เป็นกิจวัตรประจําวันทุกเช้า ที่เราคุ้นเคยกัน เป็นการส่งไลน์ทักทายสวัสดีเพื่อนๆ หรือญาติพี่น้องในกลุ่มไลน์ ด้วยรูปภาพดอกไม้ หรือ รูปวิว ทิวทัศน์สวยงามที่ประกอบข้อมูลคําอวยพรผ่านความห่วงใยมาพร้อมกับคําว่า สวัสดีวันจันทร์, สวัสดีวันอังคาร, สวัสดีวันต่างๆ โดย ทีเซลส์ (TCELS) และมูลนิธิอัลไซเมอร์แห่งประเทศไทย จับมือร่วมกับบริษัท เดนท์สุ (ประเทศไทย) จํากัด กําลังพัฒนาชุดรูปภาพเกม“สวัสดีสมองดี”ฝึกฝนความคิดผ่านเกมต่างๆ ในรูปภาพเกม“สวัสดี สมองดี”โดยคาดว่า จะช่วยฝึกทักษะด้านความจํา การสังเกต และที่เป็นประโยชน์ต่อผู้สูงอายุในด้านอื่นๆ เพื่อช่วยกระตุ้นการใช้สมองส่วนต่างๆ เสมือนเป็นการออกกําลังสมองในทุกๆ วัน เพื่อลดความเสี่ยงในการเกิดโรคอัลไซเมอร์ในผู้สูงอายุ”
“แนวทางการดําเนินในอนาคตของทีเซลส์ (TCELS) จะมีการนําเอาความรู้และเทคโนโลยีทางการแพทย์แบบองค์รวมมาใช้ เพื่อพัฒนางานบริการสําหรับผู้สูงอายุ ไม่ว่าจะเป็นการพัฒนาต้นแบบอุปกรณ์กันการพลัดหลง หรือ ต้นแบบอุปกรณ์ที่ช่วยติดตามกิจกรรมของผู้สูงอายุ เพื่อประโยน์ทางการรักษา รวมถึงเทคโนโลยีการใช้สารสกัดธรรมชาติ หรือ ต้นแบบอุปกรณ์ทางเครื่องมือแพทย์ที่อํานวยความสะดวกด้านการรักษา สนับสนุนให้เกิดการพัฒนาให้ใช้ได้จริงในอนาคต โดยการขยายผลสู่ภูมิภาคผ่านการดําเนินงานของโปรแกรมเวชนคร (Medicopolis) เพื่อให้ผู้สูงอายุมีคุณภาพชีวิตที่ดีขึ้นตามลําดับ”ดร.นเรศกล่าวปิดท้าย
นพ.ยุทธ โพธารามิกประธานมูลนิธิโรคอัลไซเมอร์แห่งประเทศไทย เปิดเผยว่า “กิจกรรมสร้างสรรค์สังคมไทยห่างไกลอัลไซเมอร์ ครั้งที่ 11 ดําเนินการภายใต้“โครงการสังคมไทยห่างไกลอัลไซเมอร์เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก: กิจกรรมอบรมเชิงปฏิบัติการสร้างสรรค์สังคมไทยห่างไกลอัลไซเมอร์”โดยมูลนิธิโรคอัลไซเมอร์แห่งประเทศไทย จับมือร่วมกับ กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) และหน่วยงานภาครัฐและเอกชน ที่เล็งเห็นถึงความสําคัญของคุณภาพชีวิตและความเป็นอยู่ของผู้สูงอายุ การจัดกิจกรรมในวันนี้ ถือเป็นส่วนหนึ่งของความพยายามให้มีการดําเนินงานในเชิงป้องกัน โดยเฉพาะปัญหาของโรคสมองเสื่อม หรือโรคอัลไซเมอร์ ซึ่งนับวันจะเพิ่มมากขึ้นเรื่อยๆ มูลนิธิโรคอัลไซเมอร์แห่งประเทศไทย มีความตั้งใจในการรณรงค์เพื่อลดอัตราการเจ็บป่วยของโรคอัลไซเมอร์ อีกทั้งเพื่อเป็นการเพิ่มคุณภาพชีวิตให้กับผู้สูงอายุ และลดภาระของโรคที่เกิดขึ้น รวมถึงช่วยญาติพี่น้อง ผู้ดูแลผู้ป่วยโรคอัลไซเมอร์ที่ต้องเผชิญความยากลําบากต่างๆ ให้ก้าวผ่านปัญหาไปได้ด้วยดี”
ศ.พญ.นันทิกา ทวิชาชาติรองประธานกรรมการและเลขานุการมูลนิธิโรคอัลไซเมอร์แห่งประเทศไทย กล่าวว่า “การจัดงานครั้งนี้ เกิดจากความตั้งใจและการสนับสนุนของทุกภาคส่วน ทั้งภาครัฐและเอกชน โดยวัตถุประสงค์ เพื่อสร้างกระแสสังคมให้ตระหนักถึงความสําคัญของปัญหาโรคอัลไซเมอร์ และให้ทุกส่วนร่วมมือ ร่วมใจกันแก้ไขปัญหา และให้ประชาชนทั่วไปมีความรู้ ความเข้าใจ ในการป้องกันและดูแลตนเอง รวมถึงสามารถดูแลญาติและผู้ใกล้ชิดได้อย่างถูกต้องเหมาะสม”
“การดําเนินโครงการ “สร้างสรรค์สังคมไทยห่างไกลอัลไซเมอร์ ครั้งที่ 11” ซึ่งปีนี้ดําเนินการภายใต้“โครงการสังคมไทยห่างไกลอัลไซเมอร์เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก: กิจกรรมอบรมเชิงปฏิบัติการสร้างสรรค์สังคมไทยห่างไกลอัลไซเมอร์”การจัดกิจกรรมเฉลิมพระเกียรติในครั้งนี้ เพื่อร่วมกันแสดงความจงรักภักดีด้วยสํานึกในพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และเป็นการแสดงความรัก ความสามัคคี ความร่วมมือร่วมใจของทุกคน ทุกภาคส่วน ที่ได้มาร่วมกันจัดกิจกรรมเผยแพร่พระเกียรติคุณ ถวายพระราชกุศลและถวายพระพรชัยมงคล”
ทางมูลนิธิฯ ได้จัดติดต่อกันมาเป็นปีที่ 11 แล้ว เป็นงานที่เน้นให้ผู้เข้าร่วมกิจกรรมมีส่วนร่วมให้ได้มากที่สุด โดยผสมผสานองค์ความรู้ต่างๆ จนเกิดเป็นแนวคิดการดําเนินโครงการที่เรียกว่า “โรงเรียนผู้สูงอายุ” โดยหลังจากการบรรยายในช่วงเช้า จะมีการแบ่งกลุ่มหมุนเวียนเข้าร่วมกิจกรรมตามห้องเรียนต่างๆ ได้แก่
1. ห้องเรียนวิชาวิทยาศาสตร์เป็นการเรียนการสอนเกี่ยวกับการออกกําลังสมอง เพื่อส่งเสริมให้ผู้เข้าร่วมงาน โดยเฉพาะผู้สูงอายุได้ตระหนักถึงความสําคัญของการฝึกสมอง อันจะส่งผลให้ห่างไกลจากโรคอัลไซเมอร์
2. ห้องเรียนวิชาพลศึกษาเป็นการเรียนการสอนเกี่ยวกับการออกกําลังกาย เพื่อเสริมสร้าง ร่างกายให้ผู้เข้าร่วมงาน โดยเฉพาะผู้สูงอายุได้ตระหนักถึงความสําคัญของการดูแลสุภาพ และการออกกําลังกายที่เหมาะกับวัย
3. ห้องเรียนวิชาเทคโนโลยีศึกษาเป็นการเรียนการสอนเกี่ยวกับการเข้าถึงเทคโนโลยี เช่น การใช้แอปพลิเคชันในการถ่ายภาพและตกแต่งภาพในสมาร์ทโฟน และแอปพลิเคชันอื่นๆ ที่น่าสนใจเพื่อติดตามการเปลี่ยนแปลงทางสังคมและบทบาทของผู้สูงอายุที่เหมาะสมกับวัย
4. ห้องเรียนวิชาคหกรรมศึกษาเป็นการเรียนการสอนเกี่ยวกับการฝึกทําอาหารที่เหมาะสมกับผู้สูงอายุ เพื่อโภชนาการที่เหมาะสมกับวัย
5. ห้องเรียนวิชาดนตรีศึกษาเป็นการเรียนการสอนเกี่ยวกับดนตรีบําบัด ซึ่งเป็นกิจกรรมที่เน้นให้เกิดการผ่อนคลายด้านจิตใจ ด้วยดนตรีที่เหมาะสมกับวัย
เกร็ดความรู้ที่ได้รับในการเข้าร่วมกิจกรรมในครั้งนี้ สามารถนําไปปรับใช้ในการดําเนินชีวิตให้ห่างไกลจากโรคอัลไซเมอร์ โดยคาดว่า ผู้เข้าร่วมกิจกรรมสามารถนําความรู้กลับไปใช้ได้เกิดประโยชน์สูงสุด และทางมูลนิธิฯ จะดําเนินงานเพื่อช่วยเหลือสังคมผู้สูงอายุสืบต่อไป”ศ.พญ.นันทิกากล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313